ՊԱՏԱՍԽԱՆ-Եթե մարդկանց ցինիզմը կարող է հասնել այդ աստիճանի, չեմ կարծում, որ նման մարդկանց պետք է պատասխանել£ Կան իրական աշխատանքներ, որ երեւում են: 1997 թվականին աղետի գոտու դիմաց պետբյուջեում զրո էր գրված: "Հայաստան" հիմնադրամն էր որոշ բաներ կառուցում, իսկ մինչ այդ կառուցվում էր Համաշխարհային բանկի վարկով: Շուրջ 29 մլն ԱՄՆ դոլարի շինարարություն է իրականացվել, որը մի քանի տարի հետո սկսելու ենք մարել մեր գրպաններից: Դուք տեսել եք նաեւ շինարարության որակը: Այդ գումարների մի մասը վատնվել է նաեւ մի քանի ձեռնարկություն վերականգնելու անհեթեթ ծրագրերի վրա: Վարկային ծրագիրը պետք է ուղղված լինի կամ ենթակառուցվածքների ձեւավորմանը, կամ այնպիսի ծրագիր լինի, որ հետագայում վերադարձելիության առումով շահութաբերության ինչոր բաղադրատարր ունենա: Օրինակ` եթե ճանապարհ ես կառուցում վարկային ծրագրով, նշանակում է լուրջ ազդեցություն տնտեսության վրա, որը իր հերթին անմիջական ազդեցություն ունի ընդհանուր տնտեսության շահութաբերության վրա: